kykNET bring Afrikaans oorgeklankte animasieflieks vir die jongspan
Mammas en pappas – die jongspan kan na oorgeklankte animasieflieks in Afrikaans op kykNET (DStv-kanaal 144) uitsien!
Vanaf vroeg Januarie 2021 saai kykNET splinternuwe oorgeklankte animasieflieks in Afrikaans uit. Die tradisie van oorgeklankte animasie in Afrikaans stryk dekades terug waarvan gunstelinge soos Heidi 'n gesogte plek in die kanon van Afrikaanse televisie vermaak het.
"Kinders geniet animasie, en daar is tans nie genoeg kinderprogramme vir ons Afrikaanse kinders nie. Daarom was die besluit gemaak om nuwe en moderne animasieflieks vir kykNET oor te klank," sê Nicola van Niekerk, Senior Bestuurder: Teksgedrewe produksies en Aktualiteit.
Eerste aan die beurt is Wiekie die Viking en die Towerswaard (die oorgeklankte weergawe van Vik the Viking and the Magic Sword). Wiekie die Viking se grootste behoefte is om aan sy kaptein pa se sy te wees op hul avontuurlustge ekspedisies. Na 'n tragiese gebeurtenis waar sy mamma in 'n goue standbeeld verander, het Wiekie geen keuse as om te wys waarnatoe hy in staat is om sy familie te red nie.
Die Meermin-Prinses (die oorgeklankte weergawe van The Mermaid Princess) is 'n pretbelaaide avontuur. Nadat 'n skip deur 'n verskriklike storm getref is, word die Meermin Prinses gedwing om 'n klein mens-dogtertjie te red. In hierdie pretbelaaide avontuur besef die Meermin Prinses dat die einste mense, teen wie sy so lank gewaarsku is, eintlik almal goedheid in hulle dra, soms neem dit net bietjie geduld om dit wel raak te sien…
"Daar is nog vele oorgeklankte animasieflieks wat vir die kleingoed op pad is – dis net die begin van vele meer," sluit sy af.
Opkomende oorgeklankte animasieflieks waarna kykers kan uitsien sluit in Ella Bella Bingo, Snoet, Die Groot Avontuur en Vonk, 'n ruimteverhaal.
Wiekie die Viking en die Towerswaard wys Saterdag 2 Januarie om 20:00 en Die Meermin-Prinses 9 Januarie om 20:00 op kykNET (DStv-kanaal 144).
'We can't give up.' - Dankie, Lottoland
Iris House staan op die drumpel van deure toemaak, maar Lottoland het seker gemaak dat hulle nog lank gaan oop bly.
Almal het 'n Bianca nodig - Dankie, Lottoland
Bianca van Missing Children South Africa word gehelp om aan te hou met haar vrywillige 24 uur werk met vermiste persone.